Die Lockheed P-3 Orion is 'n viermotorige turboprop vliegtuig wat ontwikkel is vir mariene werk; verkenning oor die see en opsporing van duikbote. In 1957 het die Amerikaanse Vloot 'n uitnodiging gering vir die ontwerp van 'n maritieme verkenningsvliegtuig met 'n lang togafstand wat ook gebruik kan word vir die jag van duikbote om die verouderde P2V Neptune te vervang.
Die Orion het 'n gedugte reputasie opgebou as 'n duikbootjagter tydens die Koue Oorlog. Vanaf die Kubaanse missielkrisis totdat die Sowjet Unie opgebreek het was daar voortdurend 'n Orion in die lug op 'n verkenningstog.
Gedurende 2001 het die Amerikaanse Vloot die P-3 in Afghanistan gebruik om video seine en ander data na die land magte te stuur in werklike tyd. Die Orion se rol het oor tyd verander. Dit het begin as 'n teen-duikboot middel tot 'n oorlogsveld monitering platform oor see of land. Sy lang togafstand en vermoë om vir lang tye om teikens te beweeg was van ongelooflike waarde vir die Geallieerdes tydens Operasie Iraqi Freedom, hulle kon voortdurend die oorlogsone onder oë hou en inligting na die troepe op die grond stuur.